Diari Oficial de la Generalitat Valenciana


Sumari del DOGV 2623, del 10-11-1995 (1995/836704)

ACORD de 30 d'octubre de 1995, del Govern Valencià, pel qual es creen i classifiquen dos llocs de secretaria-intervenció en la Diputació Provincial de Castelló.
----------------------------------------------------------------------------------------------------------------------------------------------------------------

### Dades del document

Número de DOGV
:   2623

Data del DOGV
:   10-11-1995

Secció del DOGV
:   ALTRES DISPOSICIONS

Número del document
:   1995/836704


Data del document
:   30-10-1995

Organisme emissor
:   Conselleria d'Administració Pública

Tipus de document
:   Acord

ACORD de 30 d'octubre de 1995, del Govern Valencià, pel qual es creen i classifiquen dos llocs de secretaria-intervenció en la Diputació Provincial de Castelló.   
El Govern Valencià, en la reunió del dia 30 d'octubre de 1995, adoptà l'acord següent:  
Vist l'acord plenari adoptat per la Diputació de Castelló en data 25 d'abril de 1995, es va modificar la plantilla i relació de llocs de treball d'aquesta corporació que preveu la creació de dues places de secretaria-intervenció, grup B, amb destinació al Servei Provincial d'Assessorament a Municipis.  
L'article 26.3 de la Llei 7/1985, de 2 d'abril, Reguladora de les Bases del Règim Local, estableix que l'assistència de les diputacions als municipis tendirà, entre altres coses, a garantir l'exercici en les corporacions municipals de les funcions públiques a què fa referència l'article 92.3 de la susdita llei.  
L'article 5 del Reial Decret 1732/1994, de 29 de juliol, estableix que les funcions reservades als habilitats de caràcter nacional en entitats locals exemptes o en aquelles altres que dites funcions, circumstancialment, no puguen ser ateses, seran exercides tal com preveu l'article 26.3 de la Llei 7/1985 per les diputacions provincials si l'entitat local no haguera optat per la fórmula prevista per l'article 31.2 del susdit Reial Decret (acumulació de funcions).  
Les diputacions provincials inclouran en les relacions de llocs de treball els llocs reservats a personal funcionari amb habilitació de caràcter nacional necessaris per a garantir el compliment d'aquestes funcions i la comunitat autònoma efectuarà la classificació dels llocs esmentats a proposta de les entitats respectives. La seua provisió s'haurà d'ajustar al que s'estableix en el Reial Decret 1732/1994, de 29 de juliol.  
Tal i com estableix l'apartat c) de l'article 2 del Reial Decret 1732/1994, i vista la proposta de la corporació, dit lloc estarà reservat a funcionaris d'administració local amb habilitació de caràcter nacional pertanyents a la subescala de secretaria-intervenció, sense perjudici del previst en la disposició transitòria primera 2.c), del Reial Decret 1174/1987, de 18 de setembre.  
L'article 159.1 del text refós de les disposicions legals vigents en matèria de règim local, aprovat per Reial Decret Legislatiu 781/1986, de 18 d'abril, en la redacció que dóna la Llei 42/1994, de 30 de desembre, estableix que la competència d'execució en matèria de creació, supressió i classificació dels llocs de treball reservats a funcionaris d'administració local amb habilitació de caràcter nacional correspon a les comunitats autònomes, d'acord amb els límits de poblament, pressupost i altres circumstàncies generals i objectives que s'establesquen per via de reglament per l'administració de l'Estat.  
L'article 9 del Reial Decret 1732/1994, abans esmentat, estableix que els expedients de classificació seran resolts per l'òrgan competent de la comunitat autònoma respectiva i les resolucions corresponents s'hauran de publicar en els diaris oficials. Aquestes publicacions seran remeses a la Direcció General de la Funció Pública i seran publicades conjuntament en el Butlletí Oficial de l'Estat amb caràcter trimestral com a mínim.  
En l'àmbit de la Generalitat Valenciana, la proposta sobre classificació de llocs de treball està atribuïda a la Direcció General de Coordinació Institucional i Secretariat del Govern de la Conselleria d'Administració Pública, d'acord amb l'article 37 en relació amb l'article 44 del Decret 210/1995, de 24 de juliol, del Govern Valencià, pel qual s'aprova el Reglament Orgànic i Funcional de la Conselleria d'Administració Pública.  
D'acord amb el que disposa l'article 25 de la Llei 5/1983, de 30 de desembre, del Govern Valencià, pertany al Govern Valencià l'exercici de les competències que vinguen atribuïdes a la Comunitat Valenciana i no estiguen expressament atribuïdes a altres òrgans i institucions d'ella.   
Per tant, a proposta del conseller d'Administració Pública, el Govern Valencià  
ACORDA  
Crear i classificar en classe tercera dos llocs de secretaria-intervenció en la Diputació Provincial de Castelló, amb destinació al Servei Provincial d'Assessorament a Municipis, segons el que disposa l'acord de la corporació de 25 d'abril de 1995. Aquests llocs quedaran reservats a funcionaris d'administració local amb habilitació de caràcter nacional, subescala de secretaria-intervenció, sense perjudici del previst en la disposició transitòria primera, 2.c) del Reial Decret 1174/1987, de 18 de setembre.  
Contra aquest acord, que esgota la via administrativa, es podrà interposar, feta la comunicació prèvia, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat.  
València, 30 d'octubre de 1995.  
El conseller secretari del Govern Valencià,  
JOSÉ JOAQUíN RIPOLL SERRANO